CK ทำนิวไฮในรอบ 1 ปี 5 เดือน โบรกฯ แนะสะสม ชูเป้า 34 บ.
CK ทำนิวไฮในรอบ 1 ปี 5 เดือน! ล่าสุด เวลา 12.10 น. ราคาอยู่ที่ 29.25 บาท บวก 1.25 บาท หรือ 4.46% สูงสุดที่ 29.50 บาท ต่ำสุดที่ 28 บาท มูลค่าซื้อขายที่ 1.37 พันล้านบาท ด้าน บล.เมย์แบงก์ กิมเอ็ง (ประเทศไทย) แนะนำ "สะสม" ให้ราคาเหมาะสม 34 บาท
29 มิ.ย. 2559

ผู้สื่อข่าวรายงานว่า ราคาหุ้นบริษัท ช.การช่าง จำกัด (มหาชน) CK ณ เวลา 12.10 น. ราคาอยู่ที่ 29.25 บาท บวก 1.25 บาท หรือ 4.46% สูงสุดที่ 29.50 บาท ต่ำสุดที่ 28 บาท มูลค่าซื้อขายที่ 1.37 พันล้านบาท ขณะที่ดัชนีตลาดหุ้นไทยโดยรวมบวก 0.64%

โดยราคาหุ้น CK ปรับตัวขึ้นทำระดับสูงสุดในรอบ 1 ปี 5 เดือน นับตั้งแต่ราคาหุ้นอยู่ที่ระดับ 29.25 บาท เมื่อวันที่ 2 ก.พ.58
บล.เมย์แบงก์ กิมเอ็ง (ประเทศไทย) ระบุในบทวิเคราะห์แนะนำ “สะสม” หุ้น CK ราคาเหมาะสม 34 บาท คงมุมมองเชิงบวกต่อหุ้นกลุ่มรับเหมาก่อสร้าง เนื่องจากเป็นกลุ่ม Domestic Play จึงได้รับผลกระทบจำกัดจากกรณีที่อังกฤษจะถอนตัวจากสหภาพยุโรป (Brexit)
นอกจากนี้มีปัจจัยบวกรออยู่ในเดือนก.ค. คือ การขายซองประมูลรถไฟฟ้าสายสีส้ม จำนวน 6 สัญญา มูลค่า 7.6 หมื่นล้านบาท โดยคาดว่า CK จะเป็น 1 ในตัวเต็งที่ได้งานอย่างน้อย 1 สัญญา เนื่องจากเป็นบริษัทรับเหมาขนาดใหญ่และมีความเชี่ยวชาญงานรถไฟฟ้า
ด้านราคาหุ้น Laggard โดยนับตั้งแต่ต้นปีราคาหุ้นยังลดลง 3.4% เทียบกับ SET INDEX ที่เพิ่มขึ้น 11.6% และเชื่อว่าราคาหุ้นควรจะขยับขึ้นตามบริษัทลูกที่ Outperform ไปก่อนหน้า ได้แก่ CKP เพิ่มขึ้น 59%, BEM เพิ่มขึ้น 32% ส่งผลให้ NAV จากการถือหุ้นใน CKP, BEM, TTW คิดเป็นมูลค่า 27.00 บาทต่อหุ้น CK